open-index/open-wikipedia-markdown huggingface dataset:
Päiväntasaajan Guinean espanjankielinen kirjallisuus

**[[Päiväntasaajan Guinea]]** oli ainoa espanjalainen siirtomaa Saharan eteläpuolisessa Afrikassa. Alue oli Espanjan hallinnassa vuodesta 1778 vuoteen 1968 saakka. Pitkän espanjalaisajan myötä alueelle on syntynyt espanjankielisen kirjallisuuden kulttuuri, joka on säilynyt nykyaikaan saakka, mikä on harvinaista afrikkalaisissa maissa.

Päiväntasaajan Guinean espanjankielinen kirjallisuus on varsin vähän tunnettua.

## Nykyajan kirjailijoita
*Antimo Esono (1954–1996)
*María Nsué Angüe (1945– )
*Juan Balboa Boneke (1938– )
*Juan Tomás Ávila Laurel (1966– )
*Donato Ndongo-Bidyogo (1950– )
*Raquel Ilonbé (1938?–1992)
*Constantino Ocha'a Mve Bengobesama (19??–1991)
*Justo Bolekia Boleká
*Leoncio Evita Enoy (1929–1996)
Portugalin Grand Prix 1986

**Portugalin Grand Prix 1986** oli Formula 1 -sarjan osakilpailu, joka ajettiin 21. syyskuuta 1986 Estorilin radalla. Kilpailun voitti toisesta ruudusta lähtenyt Nigel Mansell. Voitto oli hänelle kauden viides. Hän ajoi lisäksi kilpailun nopeimman kierroksen.

## Tulokset

## Muuta
* Paalupaikka: Ayrton Senna – 1'16.673
* Nopein kierros: Nigel Mansell – 1'20.943 kierroksella 53
* Kilpailu nähtiin Suomessa koosteena TV2:lla selostajina Matti Kyllönen ja Juha Varjosaari.
* HS 21.9.1986

## Lähteet
Assia Djebar

**Fatima-Zohra Imalayen** (, pseudonyymiltään **Assia Djebar** (; 30. kesäkuuta 1936 Cherchell, Ranskan Algeria – 6. helmikuuta 2015 Pariisi, Ranska) oli algerialainen kirjailija. Hän tuli tunnetuksi feministisestä lähestymistavastaan. Hänen tuotantoonsa kuuluu romaaneja, novelleja, runoutta ja näytelmäkirjallisuutta; lisäksi hän kirjoitti elokuviin käsikirjoituksia ja ohjasi useita elokuvia.

Djebar syntyi Cherchellissä ja pääsi vuonna 1955 Pariisin École normale supérieureen. Hän julkaisi ensimmäisen romaaninsa *La soifin* vuonna 1957; isänsä reaktiota pelätessään hän oli ottanut käyttöönsä taiteilijanimen. Hän solmi vuonna 1958 ensimmäisen avioliittonsa Ahmed Ould-Rouïsin kanssa.

Erottuaan Assia Djebar meni vuonna 1980 uusiin naimisiin algerialaisen runoilija Malek Alloulan kanssa. Assia Djebar oli New Yorkin yliopiston ranskankielisen kirjallisuuden professori ja vuoden 1996 Neustadt-palkittu. Hän oli toistuvasti ehdolla Nobelin kirjallisuuspalkinnon saajaksi.

Vuodesta 2005 Assia Djebar täytti Ranskan akatemian viidennen paikan. Hän kuoli pariisilaisessa sairaalassa 6. helmikuuta 2015.

## Teoksia
* *La soif* (1957)
* *Les impatients* (1958)
* *Les enfants du Nouveau Monde* (1962)
* *Les Alouettes naïves* (1967)
* *Poème pour une algérie heureuse* (1969)
* *Rouge l’aube* (1969) 
* *L’Amour, la fantasia* (1985)
* *Ombre sultane* (1987)
* *Loin de Médine* (1991)
* *Vaste est la prison* (1995)
* *Le blanc de l’Algérie* (1996)
* *Femmes d’Alger dans leur appartement* (2002)
* *La femme sans sépulture* (2002)
* *La disparition de la langue française* (2003) 

## Lähteet
Meksikon Grand Prix 1986

**Meksikon Grand Prix 1986** oli Formula 1 -sarjan osakilpailu, joka ajettiin 12. lokakuuta 1986 Autódromo Hermanos Rodríguez -radalla. Kilpailun voitti Gerhard Berger, jolle voitto oli F1-uran ensimmäinen.

## Tulokset

## Muuta
* Paalupaikka: Ayrton Senna – 1'16.990
* Nopein kierros: Nelson Piquet – 1'19.360 kierroksella 64
* Philippe Alliotin ensimmäiset MM-pisteet.

## Lähteet
Australian Grand Prix 1986

**Australian Grand Prix 1986** oli Formula 1 -sarjan osakilpailu, joka ajettiin 26. lokakuuta 1986 Adelaiden katuradalla. Kilpailu oli kauden 1986 päätöskilpailu. Sen voitti maailmanmestaruuteen ajanut hallitseva maailmanmestari McLarenin Alain Prost. Toiseksi sijoittui Williamsin Nelson Piquet ja kolmanneksi Ferrarin Stefan Johansson.

Kilpailu oli Keke Rosbergin ja Alan Jonesin F1-uran viimeinen.

## Aika-ajot
Aika-ajoissa paalupaikan otti MM-sarjaa johtanut Mansell, saaden eturiviin rinnalleen Piquet'n. Ayrton Senna (Lotus) ja Prost ottivat lähtöruudut 3. ja 4. Kymmenen nopeimman kuskin joukkoon mahtuivat myös René Arnoux (Ligier), Gerhard Berger (Benetton), Rosberg, Philippe Alliot (Ligier), Michele Alboreto (Ferrari) ja Philippe Streiff (Tyrrell).

## Kilpailu
Startissa Mansell piti paikkansa, mutta toiseen mutkaan tultaessa Senna ohitti hänet. Piquet ja Rosberg ohittivat myös Mansellin, joista ensin mainittu ohitti Sennan vielä ensimmäisen kierroksen aikana. Sennan ongelmat jatkuivat hänen hävittyä seuraavalla kierroksella Rosbergille, kahta kierrosta myöhemmin Mansellille ja kierroksella 6 Prostille.

Kierroksella 7, Rosberg ohitti kilpailua johtaneen Piquet'n ja ryhtyi kasvattamaan  eroa muihin. Prost ohitti hetkeä myöhemmin Mansellin ja siirtyi painostamaan Piquet'tä, joka lopulta onnistui kun Piquet spinnasi kierroksella 23. Prostin mestaruushaaveet näyttivät kuitenkin olleen tuomittu muutama kierros myöhemmin kun hän kärsi rengasrikon ja joutui ajamaan varikolle vaihtamaan uuden renkaan. Prost putosi neljänneksi.

Piquet oli ehinyt sillä välin koota itsensä henkisesti spinnauksen jälkeen ja onnistui lopulta ohittamaan Mansellin kierroksella 44, nousten takaisin kakkospaikalle. Prost sai Williams-kaksikon kiinni ja koko kolmikko ajoi tiiviissä nipussa.

Rosberg oli johtanut tuohon asti ylivoimaisesti, kun kierroksella 63 kun McLarenin takarengas räjähti ja matka päättyi lähtösuoralle. Vain kierrosta myöhemmin myös Mansellilta räjähti rengas - tällä kertaa tosin vasen takarengas. Kipinäsuihkun saatellessa Mansell joutui ajamaan radan sivuun ja lähes varmalta näyttänyt mestaruus jäi Prostin ja Piquet'n väliseksi kaksintaisteluksi.

Williamsilla jouduttiin kutsumaan Piquet varikolle peläten että tältäkin räjähtäisi rengas. Prost nousi 15 sekunnin johtoasemaan, jonka Nelson pystyi kutistamaan lopulta neljään sekuntiin ennen kuin ruutulippu heilahti. Prost voitti, Piquet oli toinen ja kolmas oli Johansson, joka jäi kärkikaksikosta lopulta kierroksen.

## Tulokset
### Aika-ajo

### Kilpailu

## Muuta
* Paalupaikka: Nigel Mansell – 1.18,403
* Nopein kierros: Nelson Piquet – 1.20,787 kierroksella 82
* Keke Rosbergin, Huub Rothengatterin ja Alan Jonesin viimeinen kilpailu.

## Lähteet
Tahar Ben Jelloun

**Tahar ben Jelloun** (arabiaksi: طاهر بنجلون)  (s. 1. joulukuuta 1944 Fes, Marokko) on marokkolainen runoilija ja kirjailija. Hän opetti filosofiaa lukioissa ensin Tetouanissa ja sitten Casablancassa.  Vuodesta 1971 hän on asunut ja työskennellyt Ranskassa, jossa hän aluksi opiskeli sosiologiaa ja väitteli tohtoriksi Paris Diderot -yliopistossa 1975.

Ben Jelloun opettaa sosiaalipsykologiaa ja toimii psykoterapeuttina. Hän kirjoittaa ranskaksi, vaikka hänen äidinkielensä on arabia. Hän kirjoittaa useisiin lehtiin, erityisesti *[[Le Monde]]en*. Hänen romaaninsa *La Nuit Sacrée* sai vuonna 1987 Goncourt-palkinnon. Vuonna 2004 Tahar Ben Jelloun sai International IMPAC Dublin Literary Award -nimisen palkinnon teoksestaan *Cette aveuglante absence de lumière*.

Tahar Ben Jellounille myönnettiin syyskuussa 2006 Italiassa erikoispalkinto "kansojen välisen rauhan ja ystävyyden" edistämisestä.

## Palkinnot ja tunnustukset
* Goncourt-palkinto 1987
* Maghreb-palkinto 1994
* Impac Dublin -palkinto 2004

## Teokset

* Hommes sous linceul de silence, 1971
* Harrouda, 1973
* La Réclusion solitaire, 1976
* Les amandiers sont morts de leurs blessures, poèmes, 1976, Prix de l'Amitié franco-arabe 1976
* La Mémoire future, Anthologie de la nouvelle poésie du Maroc, 1976
* La Plus Haute des solitudes, 1977
* Moha le fou, Moha le sage, 1978, Prix des Bibliothécaires de France,Prix Radio-Monte-Carlo 1979
* À l'insu du souvenir, runoja, 1980
* La Prière de l'absent, 1981
* L'Écrivain public, récit, 1983
* Hospitalité française, 1984
* La Fiancée de l'eau, suivie de Entretiens avec M. Saïd Hammadi ouvrier algérien, théâtre, 1984
* L'Enfant de sable, romaani, 1985
* La Nuit sacrée, 1987, Goncourt-palkinto
* Jour de silence à Tanger, kertomus, 1990
* Les Yeux baissés, romaani, 1991
* Alberto Giacometti, 1991

* La Remontée des cendres, runoja (kaksikielinen laitos), 1991
* L'Ange aveugle, novelleja, 1992
* L'Homme rompu, 1994
* La Soudure fraternelle, 1994
* Poésie complète, 1995
* Le premier amour est toujours le dernier, novelleja, 1995
* Les Raisins de la galère, 1996
* La Nuit de l'erreur, roman, 1997
* Le Racisme expliqué à ma fille, 1997
* L'Auberge des pauvres, 1997
* Cette aveuglante absence de lumière, 2001
* L'Islam expliqué aux enfants, 2002
* Amours sorcières, 2003
* Le dernier ami, 2004
* La belle au bois dormant, 2004
* Partir, 2006

### Suomennetut teokset
*Seitsemäs portti, 1985
*Pyhä yö, 1987
*Tyyntä Tangerissa, 1990
*Verhotut silmät, 1991
*Lahjottu mies, 1994
*Napolin ihme, 1997
*Isä, mitä on rasismi?, 1997
*Tuhat ja yksi taikaa, 1998
*Sokaiseva pimeys 2001,
*Mitä on islam? 2002
*Lähtö, 2007

## Lähteet

## Aiheesta muualla
*Tahar Ben Jellounin kotisivu 
* - "Le jeu et l'événement dans l'Enfant de sable et la Nuit sacrée de Tahar Ben Jelloun", Par Salah NATIJ, sivustolla Ma'duba / Invitation à l'adab
* - "Dialogue interculturel et complaisance esthétique dans l'oeuvre de Tahar Ben Jelloun", Par Salah NATIJ, sivustolla Ma'duba / Invitation à l'adab
*
Italian Grand Prix 1986

**Italian Grand Prix 1986** oli Formula 1 -sarjan osakilpailu, joka ajettiin 7. syyskuuta 1986 Monzan radalla. Kilpailun voitti kuudennesta ruudusta kilpailuun lähtenyt Nelson Piquet. Voitto oli hänelle kauden neljäs.

Kilpailussa Keke Rosberg saavutti uransa viimeiset F1-pisteet.

## Tulokset

## Muuta
* Paalupaikka: Teo Fabi – 1'24.078
* Nopein kierros: Teo Fabi – 1'28.099 kierroksella 35

## Lähteet
David Ireland

**David Neil Ireland** (24. elokuuta 1927 – heinäkuu 2022) oli australialainen kirjailija. Hän syntyi Lakembassa Uudessa Etelä-Walesissa. 

Ireland voitti 1970-luvulla kolmesti Miles Franklin -palkinnon. Hänelle myönnettiin Australian kirjallisen yhdistyksen kultamitali vuonna 1985. Hänestä tehtiin Australian ritarikunnan jäsen 1981.

David Irelandin tunnetuimpien romaanien joukkoon lukeutuu *The Unknown Industrial Prisoner*, joka toi kirjoittajalleen tämän ensimmäisen Miles Franklin -palkinnon vuonna 1971. 

## Tuotantoa
### Romaaneja
* *The Chantic Bird* (1968)
* *The Unknown Industrial Prisoner* (1971)
* *The Flesheaters* (1972)
* *Burn* (1974)
* *The Glass Canoe* (1976)
* *A Woman of the Future* (1979)
* *City of Women* (1981)
* *Archimedes and the Seagle* (1984)
* *Bloodfather* (1987)
* *The Chosen* (1997)

## Lähteet
Magnatune

**Magnatune** on levy-yhtiö, jonka päämaja on Kalifornian Berkeleyssä Yhdysvalloissa. Se perustettiin vuonna 2003. Aluksi yhtiö julkaisi musiikkia vain Internetissä, mutta vuonna 2004 se alkoi myös tuottaa CD-levyjä.

## Yritysidea
Magnatunen perusajatus on, että se kohtelee sekä taiteilijoita että kuluttajia oikeudenmukaisesti. Yhtiön tunnuslauseena on ”me emme ole pahoja” (). Taiteilijoiden kanssa tehdyt sopimukset eivät sido heitä julkaisemaan musiikkiaan vain Magnatunen kautta, ja he saavat 50 prosenttia tuloista. Lisäksi Magnatunella on korkeat julkaisukriteerit: tavoitteena on julkaista albumeita, jotka ovat täynnä hyviä kappaleita.

Magnatune saa noin puolet tuloistaan myymällä kaupallisiin käyttötarkoituksiin lisenssejä. Lisenssien ostaminen onkin tehty yrityksille lähes yhtä helpoksi kuin musiikin ostaminen tavalliselle asiakkaalle.

## Kuluttajien huomioon ottaminen
Magnatune on tehnyt musiikkiin tutustumisen kuluttajalle helpoksi. Kuluttajat voivat kuunnella musiikkia Magnatunen verkkosivujen kautta täydessä mitassaan, ja imuroida musiikkia Creative Commonsin Attribution-NonCommercial-ShareAlike -lisenssin alla. Kaikki musiikki on DRM-suojaamattomassa muodossa. Esikuuntelu ja ostaminen eivät vaadi rekisteröitymistä.

Ostaessaan kappaleen kuluttaja voi ladata musiikin viidessä eri formaatissa.
* MP3 – korkealatuisena VBR-muotona, sekä tiiviimpänä 128k MP3 -muotona
* WAV – pakkaamattomana alkuperäistasoisena
* FLAC – pakattuna häviöttömään formaattiin
* AAC – korkealaatuinen formaatti vain iTunesiin 
* OGG Vorbis – korkeatasoinen pakkaus avoimeen formaattiin

Magnatunen jäsenenä saa ladata musiikkia rajattomasti, Ainoastaan latausbotteja ei saa käyttää, vaan lataukset on suoritettava itse, koska botit tukkisivat palvelimet.

### Jakaminen
Magnatune huomioi normaalin musiikin käytön eikä kriminalisoi, vaikka asiakas jakaisikin kappaleita lähipiirilleen. 
* Jos on ostanut yksittäisen levyn, voi levyn ja tunnukset sen lataamiseen jakaa kolmelle kaverilleen.
* Mikäli käyttää jatkuvaa latauspalvelua, olisi hyvä jos ei jakaisi kuin yhden albumin kaverilleen kuukaudessa. Näin pyritään rohkaisemaan oman tilin hankintaan. 
* Musiikkia ei myöskään saisi jakaa p2p-verkkoihin.

## Integrointi soittimiin
Magnatunella on myös oma XMLään pohjautuva rajapinta. Amarok ja Rhythmbox toteuttavat niiden kautta suoraan soitto-ohjelmaan integroidun musiikkikaupan. Lisäksi Songbird on olemassa lisäosa. Integrointi mahdollistaa kappaleiden esikuuntelun sekä yksittäisten albumeiden oston.

Amarok 2 -ohjelmiston avulla on mahdollista käyttää myös kuukausimaksulla toimivaa latauspalvelua.

## Lähteet
Shirley Hazzard

**Shirley Hazzard** (30. tammikuuta 1931 Sydney, Australia – 12. joulukuuta 2016 New York, Yhdysvallat) oli Yhdysvalloissa uransa luonut australialaissyntyinen kirjailija. Hän oli naimisissa kirjailija Francis Steegmullerin kanssa vuodesta 1963 tämän kuolemaan 1994.

## Elämä ja ura

Shirley Hazzardin ensimmäinen teos, kokoelma *Cliffs of Fall and Other Stories*, julkaistiin vuonna 1963. Vuonna 1977 novelli ”A Long Story Short” toi kirjoittajalleen O. Henry -palkinnon. Tarina oli alun perin julkaistu *[[The New Yorker]]* -lehdessä 26. heinäkuuta 1976.

Hazzardille myönnettiin vuonna 1980 National Book Critics Circle Award, vuonna 2003 Kansallinen kirjapalkinto ja vuonna 2004 australialainen Miles Franklin -palkinto. Hän oli American Academy of Arts and Lettersin jäsen vuodesta 1982 ja julkaisi viimeisenä romaaninaan palkitun *The Great Firen* vuonna 2003.

Kirjailijalla oli asunto Caprilla, Italiassa.

Hazzard kuoli 85-vuotiaana kotonaan New Yorkin Manhattanilla 12. joulukuuta 2016.

## Tuotantoa
### Romaaneja
* *The Evening of the Holiday* (1966)
* *The Bay of Noon* (1970)
* *The Transit of Venus* (1980)
* *The Great Fire* (2003)

### Novellikokoelmia
* *Cliffs of Fall and Other Stories* (1963)
* *People in Glass Houses* (1967)

### Muuta
* *Defeat of an Ideal: A Study of the Self-destruction of the United Nations* (1973)
* *Coming of Age in Australia* (1985)
* *Countenance of Truth: The United Nations and the Waldheim Case* (1990)
* *Greene on Capri: A Memoir* (2000) 

## Lähteet
Uuskolonialismi

**Uuskolonialismi** tai **neokolonialismi** tarkoittaa länsimaiden harjoittamaa kehitysmaiden hallintaa taloudellista hyötyä varten. Termin otti käyttöön Ghanan ensimmäinen presidentti ja panafrikanisti Kwame Nkrumah. Nkrumah kuvasi sillä toisen maailmansodan jälkeen tapahtunutta muutosta aikaisemmasta suorasta imperialistisesta vallankäytöstä kohti epäsuoraa vallankäyttöä, jossa entisten siirtomaiden johtajien ja eliitin kautta käytettiin niin taloudellista kuin poliittistakin valtaa ja maat pidettiin taloudellisesti riippuvaisina.

Kehitysmaiden hallitseminen tapahtuu pääasiassa taloudellisen hyödyn tavoittelemiseksi. Kehitysmaat tarjoavat kehittyneille maille tärkeitä raaka-aineita ja niiden työvoima on halvempaa ja työlainsäädäntö löyhempää kuin länsimaissa. Taloudellinen hyöty ei tapahdu markkinamekanismin välityksellä, vaan maiden hallitusten painostuksen kautta. Tämän vuoksi on katsottu, että länsimaat ovat valikoivasti tukeneet sellaisia hallituksia ja hallitsijoita kehitysmaissa, jotka eivät vaaranna niiden taloudellisia etuja.

Uuskolonialismi-käsitettä on käytetty myös alkuperäisestä merkityksestä poiketen. William Pfaff esitti vuonna 1995 Foreign Affairs-lehdessä, että Euroopalla on moraalinen velvollisuus pakottaa Afrikka "pyyteettömän uuskolonialismin alle". Pfaffin mukaan Afrikka on niin toivottomassa rappion tilassa, ettei se omin voimin kykene hallitsemaan itseään ja Eurooppa, joka saattoi Afrikan modernisoitumisen tielle, tulisi valvoa, että kehitystä pystytään jatkamaan 
alkuperäisen kolonialismin romahtamisen jälkeen. 

Jos Afrikan maille annettaisiin sama valta kansainvälisissä yhteisöissä kuin länsimaille, olisi politiikan professorin mukaan vaikea enää saada tarpeeksi tukea seksuaalivähemmistöjen ja naisten oikeuksille. Näin ruskeille ihmisille annetaan vähemmän valtaa ruskeiden naisten suojelemiseksi. Tätäkin voi pitää professorin mukaan pitää uuskolonialismina.

Kansainvälisen valuuttarahaston (International Monetary Fund, IMF) toimia on kritisoitu uuskolonialistisiksi. Eve Stoddardin ja John Collinsin mukaan IMF:n painostuksesta monet kehitysmaat joutuivat keskittämään resurssinsa vientituotteiden tuotantoon globaaleille markkinoille, jättäen huomiotta omien kansalaistensa sosiaaliset tarpeet, kuten koulutuksen ja terveydenhuollon.

## Katso myös
* Kolonialismi

## Lähteet

## Aiheesta muualla
*
*
KISS – Maskin takaa

**KISS – Maskin takaa** on KISS-yhtyeen elämäkerta. Kirja käsittää yhtyeen historian perustamisvaiheista 2000-luvulle. Kirjassa on yhtyeen jäsenten ja taustavaikuttajien haastatteluita, täydellinen diskografia sekä muiden artistien ajatuksia yhtyeestä. 

Suunvuoron saavat muiden muassa Alice Cooper, Lenny Kravitz, Ozzy Osbourne, Dimebag Darrell, Eddie Van Halen, George Harrison, Tommy Lee, Little Richard, Paul McCartney ja suomenkielisessä painoksessa muun muassa Mr. Lordi, Ville Valo, Jussi 69 ja Herra Ylppö.  

## Nimitykset
Jokaista yhtyeen alkuperäisjäsentä nimitetään kannessa eri nimillä kuin oikeasti ovat:
*Paul Stanley - Rokkikasanova (oikea lavahahmo Starchild)
*Gene Simmons - Demoninen pitkäkieli (oikea lavahahmo The Demon)
*Ace Frehley - Kitaradesperado (oikea lavahahmo SpaceAce)
*Peter Criss - Kissamies (oikea lavahahmo The CatMan)
World Series of Poker Europe

**World Series of Poker Europe** (**WSOPE**) on syyskuussa 2007 ensimmäistä kertaa järjestetty World Series of Pokerin (WSOP) eurooppalainen pokeriturnaussarja.

Ensimmäisenä vuotena Englannissa pelattiin kaikkiaan kolme turnausta, joiden voittajat saivat rahapalkinnon lisäksi kultaisen WSOP-rannekkeen. Turnaukset olivat 2&nbsp;500 punnan sisäänoston H.O.R.S.E., 5&nbsp;000 punnan pot limit omaha ja 10&nbsp;000 punnan no limit texas hold'em -pääturnaus.

Pääturnauksen voitti turnauksen aikaan 18-vuotias norjalainen Annette Obrestad. Obrestadin miljoonan punnan voitto rikkoi useita pokeriennätyksiä: hän on kaikkien aikojen nuorin WSOP-turnausvoittaja, eniten WSOP-turnauksissa rahaa ansainnut nainen ja eniten yhdessä pokeriturnauksessa rahaa ansainnut naispelaaja. Yhdysvaltalainen Annie Duke sijoittui WSOPE:n pääturnauksessa 21.:ksi ja rikkoi ensimmäisenä naisena miljoonan dollarin palkintosumman WSOP-turnauksissa.

Toisena vuonna turnauksia oli yksi enemmän eli neljä. Uutena turnauksena oli 1&nbsp;500 punnan no limit hold'em -turnaus. Pääturnauksen voitti tunnettu yhdysvaltalainen pokeriammattilainen John Juanda. Turnauksen kolmanneksi sijoittunut venäläinen Ivan Demidov pelaa myös WSOP:n pääturnauksen finaalipöydässä marraskuussa 2008.

## Voittajat

### 2007

### 2008

## Lähteet
Die Bernauerin

**Die Bernauerin** on Carl Orffin säveltämä näyttämöteos, johon säveltäjä niin kuin moniin muihinkin näyttämöteoksiinsa kirjoitti libreton itse. Teos sai ensiesityksensä vuonna 1947.

*Die Bernauerin* on yksi Orffin "unohdetuista oopperoista". Tämä on kylläkin totta; *Die Bernauerin* on nykyään jäänyt Orffin muiden teosten varjoon.
Brasilian Grand Prix 1989

**Brasilian Grand Prix 1989** oli Formula 1 -sarjan osakilpailu, joka ajettiin 26. maaliskuuta 1989 viimeistä kertaa Jacarepaguán radalla. Kilpailu oli kauden 1989 avauskilpailu ja sen voitti kuudennesta ruudusta lähtenyt Nigel Mansell.

## Kilpailu
Ayrton Senna lähti kilpailuun tuttuun tyyliin paalupaikalta. Hän sai kuitenkin huonon startin jolloin sekä Riccardo Patrese että Gerhard Berger vilahtivat Sennan ohitse. Senna tunki kuitenkin ensimmäiseen väkisin molempien rinnalle, jolloin sekä Senna että Berger pyörähtivät radalta. Senna pääsi jatkamaan kisaa, mutta Berger joutui keskeyttämään. Patrese johti kilpailua, perässään Thierry Boutsen, Mansell, Alain Prost,Ivan Capelli, Derek Warwick, Alessandro Nannini ja Johnny Herbert. 

Mansell ohitti pian Boutsenin, jonka ohitse menivät lopulta kaikki muutkin kun Williamsin moottori hajosi. Kierroksella 15. Mansell ohitti Patresen ja siirtyi kilpailun johtoon. Renkaanvaihtojen jälkeen tilanne oli kolmen kärjen osalta sama, kunnes Patrese keskeytti. Mansell voitti kilpailun ennen Prostia ja kolmanneksi noussutta Mauricio Gugelminia.

## Tulokset

## Muuta
* Philippe Streiffin oli tarkoitus olla AGS-tallin kuljettaja kaudella 1989, mutta hän halvaantui kilpailua edeltäneessä testissä sattuneessa kolarissa.
* Nicola Larini hylättiin sääntöjen vastaisen lähdön takia
* Ensimmäinen Grand Prix: Johnny Herbert, Olivier Grouillard
* Ensimmäiset pisteet:Johnny Herbert
* Ensimmäinen palkintosija:Mauricio Gugelmin
* 177:s Grand Prix -startti (uusi ennätys): Riccardo Patrese
* Mansellin nostaessa voittopokaaliaan hän sai käteensä haavan, josta vuoti verta ja joutui poistumaan palkintokorokkeelta.

## Lähteet
Marko Asmer

**Marko Asmer** (s. 30. heinäkuuta 1984, Tallinna) on virolainen kilpa-autoilija. 

Asmer kilpaili Britannian Formula 3 -sarjassa, missä hän ajoi vuodesta 2004 vuoteen 2007. Tätä ennen hän ajoi Formula Renault -sarjassa STRS-tallissa. Kaudella 2007 Asmerilla oli sopimus myös Japanin F3-sarjaan, mutta lopulta hän päätti keskittyä täysipainoisesti Britannian sarjaan. Vuonna 2003 Asmer testasi Williamsin Formula 1 -autoa, jolloin hänestä tuli ensimmäinen virolainen F1-auton ratissa. Vuonna 2008 Asmer sai pysyvän paikan BMW:n toisena testikuljettajana. Kaudella 2008 Asmer ajoi GP2-sarjan FMS International -tallissa kauden seitsemännestä GP:stä, Ranskan GP:stä eteenpäin. Pisteitä Asmer ei kaudella onnistunut keräämään yhtäkään ja parhaaksi sijoitukseksi kilpailussa jäi 11. sija.

## GP2 -tulokset
Antigonae

**Antigonae** on Carl Orffin säveltämä viisinäytöksinen ooppera. Poiketen monista muista Orffin teoksista, säveltäjä ei kirjoittanut tähän teokseen librettoa itse, vaan sen kirjoitti Friedrich Hölderlin Sofokleen tragedian pohjalta. Teos sai ensiesityksensä Salzburgissa 9. elokuuta 1949.

## Henkilöt

* Antigonae (sopraano)
* Ismene, Antigonaen sisar (altto)
* Kuningas Kreon (baritoni)
* Vartija (tenori)
* Hämön, Kreonin poika (tenori)
* Tiresias, selvänäkijä (tenori)
* Lähetti (basso)
* Eurydice, Kreonin vaimo (sopraano)
* Kuoronjohtaja (baritoni)
* Thebalaisia vanhuksia (kuoro)

## Synopsis

### Tapahtumapaikka ja -aika

Kuninkaan palatsi Thebassa myyttisenä aikana

### Juoni

Kaksoset Eteokles ja Polyneikes (sekä he että siskokset Antigonae ja Ismene ovat Oidipuksen ja hänen äitinsä yhteisestä avioliitosta) asettuvat Theban piirityksessä toisiaan vastaan ja kuolevat. Kuningas Kreon julistaa Polyneikeen valtionviholliseksi, koska tämä taisteli hyökkääjien puolella Eteokleen puolustaessa Thebaa. Kreon kieltää myös valtiovihollisen hautaamisen. Antigonae rikkoo kuitenkin kuningas Kreonin määräystä ja hautaa veljensä perinteiseen tapaan. Siitä hyvästä hänet tuomitaan kuolemaan. Silloin Antigonaen kihlattu, Kreonin poika Hämön, pyytää isältään armoa. Myös selvänäkijä Tiresias varoittaa kuningasta onnettomuuksista, jos tämä ei peru langettamaansa tuomiota.

Pojan pyynnöillä ja Tiresiaan varoituksilla ei ole vaikutusta. Antigonae tekee itsemurhan, ja myös Hämön riistää hengen itseltään. Kreonin vaimo, Eurydice, ei kestä häpeää ja hänkin päättää elämänsä. Jäljelle jää vain murheellinen kuningas Kreon.
Mathematica

**Mathematica** on useille alustoille saatava matematiikkaohjelma. Sen kehittämisen aloitti Stephen Wolfram. Mathematica on ensisijaisesti symbolilaskentaohjelma, mutta sillä suoritetaan myös numeerista laskentaa. Lisäksi sitä käytetään kaksi- ja kolmiulotteisen datan visualisoimiseen.

Ohjelma on saanut inspiraatiota Macsyma-projektista monen muun vastaavan tavoin. Ohjelman pääkehittäjä Stephen Wolfram kehitti sen sivutyönään työskennellessään fyysikkona ja matemaatikkona. Wolfram Research on julkaissut ohjelmistosta versioita useille eri alustoille kuten DEC VAXille, NeXT-tietokoneille, Apple Macintoshille ja MS-DOSille.

Mathematican ensimmäinen versio Mathematica 1.0 ilmestyi vuonna 1988. Vuosien myötä Mathematica on saanut käyttäjiä kaikilta luonnontieteiden osa-alueilta. Myös sen käyttö opetustarkoituksiin on yleistynyt. Vuonna 2013 Mathematicasta ilmestyi versio Mathematica 9.0.1. Versio 13.1 ilmestyi kesäkuussa 2022. Version 13.3 myötä ohjelmassa on kielimalli, joka on suunnattu toimimaan siltana ihmisten ja ohjelman käyttämän Wolfram Language -kielen välillä.

Vuonna 2013 Wolfram ilmoitti yhteistyöstä, jonka myötä Raspberry Pi -tietokoneen mukana saa ilmaiseksi Mathematican.

## Katso myös
*Wolfram Alpha

## Lähteet

## Aiheesta muualla
* Wolfram Mathematica Documentation Center
* Mathematica-wiki
Periklís Iakovákis

**Periklís Iakovákis** (, s. 24. maaliskuuta 1979 Patras, Kreikka) on kreikkalainen 400 metrin aitajuoksija.

Iakovákis voitti 1997 Ljubljanan nuorten EM-kilpailuissa hopeaa 400 metrin juoksussa ajalla 46,68 ja 1998 Annecyn nuorten MM-kilpailuissa kultaa 400 metrin aidoissa ajalla 49,82. Seuraavana vuonna hän karsiutui Maebashin sisäratojen MM-kilpailuissa 400 metrin välierissä ajalla 47,23 ja Sevillan ulkoratojen MM-kilpailuissa 400 metrin aitojen alkuerissä ajalla 49,53. Sydneyn olympialaisissa 2000 hän karsiutui alkuerissä. Vuonna 2001 hän voitti Välimeren kilpailuiden mestaruuden, mutta karsiutui Edmontonin MM-kilpailuissa välierissä ajalla 49,38. Kauden lopussa hän juoksi Universiadeissa neljänneksi ajalla 48,87.

Iakovákis sijoittui viidenneksi Münchenin EM-kilpailuissa 2002. Seuraavana vuonna hän juoksi toiseksi Euroopan cupissa ja voitti MM-pronssia Pariisin MM-kilpailuissa ajalla 48,24. Kauden lopussa hän oli  kuudes. Ateenan olympialaisissa 2004 hän karsiutui välierissä. Iakovákis voitti 2005 Euroopan cupin ykkösliigan, mutta karsiutui Helsingin MM-kilpailuissa välierissä. Seuraavana vuonna hän voitti jälleen Euroopan cupin ykkösliigan sekä Göteborgin EM-kilpailuissa EM-kultaa. Kauden lopussa hän voitti  ajalla 47,92. Osakan MM-kilpailuissa 2007 hän oli kuudes ja Pekingin olympiakisoissa 2008 kahdeksas. Hän oli viides sekä Berliinin MM-kisoissa 2009 ajalla 48,42 s että Barcelonan EM-kisoissa 2010 ajalla 49,38 s.

Iakovákis on voittanut Kreikan-mestaruuden 400 metrin aitajuoksussa vuosina 1998–2012 ja 2015.

## Henkilökohtaiset ennätykset
* 400 metrin juoksu: 46,35 (2002)
* 400 metrin aitajuoksu: 47,82 (2006)

## Lähteet
* 

### Viitteet
Roman Raskazov

**Roman Vladimirovitš Raskazov** (, s. 28. huhtikuuta 1979 Kovylkino, Mordva) on venäläinen entinen kävelijä.

Raskazov voitti 1998 Annecyn nuorten MM-kisoissa 10&nbsp;000 metrin ratakävelyn mestaruuden ajalla 41.55,95. Kaksi vuotta myöhemmin hän sijoittui Sydneyn olympialaisissa 20 kilometrin kävelyssä kuudenneksi ajalla 1.20.57. Edmontonin MM-kisoissa 2001 hän voitti 20 kilometrillä MM-kultaa ajalla 1.20.31. Kaksi vuotta myöhemmin Pariisin MM-kisoissa hän voitti samalla matkalla MM-pronssia ajalla 1.18.07.

## Ennätykset
* 10&nbsp;000 metrin ratakävely: 41.55,95 (1998)
* 10 kilometrin kävely: 38.25 (2004)
* 20&nbsp;000 metrin ratakävely: 1.21.09,0 (2001)
* 20 kilometrin kävely: 1.17.46 (2000)

## Lähteet
*
Agathe Uwilingiyimana

**Agathe Uwilingiyimana** (1953 Nyaruhengeri − 7. huhtikuuta 1994 Kigali) oli ruandalainen poliitikko, joka kuului maan tutseihin. Uwilingiyimana toimi maan ensimmäisenä naispääministerinä 17. heinäkuuta 1993−7. huhtikuuta 1994. Uwilingiyimana murhattiin Ruandan kansanmurhan ensimmäisenä päivänä.

Uwilingiyimana syntyi vuonna 1953 maanviljelijäperheeseen Nyaruhengerin kylässä noin 140 km kaakkoon Kigalista. Hän suoritti maisterintutkinnon kemiasta ja opetti tiedeaineita high schoolissa kymmenen vuoden ajan. Vuoden 1992 tammikuussa Uwilingiyimana liittyi MDR-oppositiopuolueeseen, joka vastusti presidentti Juvenal Habyarimanan MRND-puoluetta ja nimitettiin neljä kuukautta myöhemmin Habyarimanan nimittämään vallanjakohallitukseen opetusministeriksi. 17. heinäkuuta 1993 hänestä tuli maan ensimmäinen naispääministeri kokouksessa, johon osallistui presidentti ja viisi suurinta oppositiopuoluetta. Hallitus ryhtyi neuvottelemaan Ruandan isänmaallisen rintaman (RPF) kanssa maan sisällissodan lopettamisesta.

4. elokuuta 1993 presidentti Habyarimana, oppositiopuolueet ja RPF allekirjoittivat Arushan rauhansopimuksen, jonka mukaan presidentin tuli 30 vuorokauden sisällä nimittää uusi vallanjakomalliin pohjautuva hallitus, jossa RPF:n edustajat olivat mukana. Tämän vuoksi Habyarimana erotti Uwilingiyimanan pääministerin tehtävistä alle kuukauden toimikauden jälkeen ja nimitti hänen tilalleen MDR-puolueen Faustin Twagiramungun. Koska uutta hallitusta ei kuitenkaan poliittisten kiistojen vuoksi saatu nimitettyä, toimi Uwilingiyimana pääministerinä vielä useiden kuukausien ajan kuolemaansa asti huhtikuussa 1994.

6. huhtikuuta 1994 presidentti Habyarimanan lentokone oli laskeutumassa Kigalin lentokentälle hänen palatessaan Tansaniasta kokouksesta, johon oli osallistunut joukko naapurimaiden päämiehiä, kun tuntemattomasta paikasta ammuttu ranskalaisvalmisteinen MILAN-ohjus osui presidentin koneeseen. Seuranneessa räjähdyksessä kone tuhoutui täydellisesti ja kaikki matkustajat, joukossa myös Burundin uusi presidentti Cyprien Ntaryamira, kuolivat. Ruandan valtionradio syytti presidentin salamurhasta seuraavana aamuna RPF:ää ja UNAMIR-joukkoja. Habyarimanan salamurhaajia ei varmuudella tiedetä, mutta yleisesti on arveltu, että kyseessä olisi ollut joukko presidentin henkivartiokaartin äärihutuja.

Seuraavana yönä Uwilingiyimanan viidentoista ghanalaisen ja belgialaisen rauhanturvaajan vartioimaan taloon tunkeutui hallituksen santarmit, jotka riisuivat rauhanturvaajat aseita ja ampuivat pääministerin ja tämän aviomiehen. He vangitsivat myös belgialaiset sotilaat, kuljettivat heidät sotilastukikohtaansa, jossa murhasivat nämä viidakkoveitsillä. Uwilingiyimanan murhan takana on arveltu olleen presidentin henkivartiokaarti.

## Lähteet
Josef Adolf

**Josef Adolf** (14. toukokuuta 1898 – 1951) oli tšekkoslovakialainen yhdistetyn hiihtäjä ja maastohiihtäjä, joka kilpaili 1920-luvulla. Hän sijoittui Chamonix’n olympialaisissa 1924 yhdistetyssä kuudenneksi. Seuraavana vuonna hän voitti yhdistetyssä hopeaa ja sijoittui neljänneksi sekä 18 kilometrin että 50 kilometrin hiihdossa Johannisbadin hiihdon MM-kisoissa.

## Lähteet
* (yhdistetty)
* (maastohiihto)
*Josef Adolf  Sports Reference LLC.
Delfyne

**Delfyne** (, ) oli kreikkalaisessa mytologiassa naispuolinen lohikäärme. Delfyne esiintyy lähteissä lohikäärmeenä, jonka Apollon surmasi paikalla, jossa hänen pyhäkkönsä sijaitsee. Hänen pyhäkkönsä papitar nimettiin lohikäärmeen mukaan Delfoin oraakkeliksi.

Useampi lähde nimeää kuitenkin Apollonin surmaaman lohikäärmeen olleen Python, jonka Gaia oli asettanut vartioimaan pyhäkköä. Vaikka Python kuvataankin miespuoliseksi, näillä kahdella nimellä viitataan kuitenkin samaan lohikäärmeeseen.

## Lähteet
Siiseli

**Siiseli** eli **lännensiiseli** (*Spermophilus citellus*) on oravien heimoon (*Sciuridae*) kuuluva jyrsijä. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin *euroopansuslikki*.

## Levinneisyys ja elinympäristö

Siiseliä tavataan Keski- ja Itä-Euroopassa, Ukrainassa ja Mustanmeren seudulla. Se on kuollut sukupuuttoon Kroatiasta ja Saksasta, mutta on palautusistutettu Puolaan. Laji viihtyy aroilla, vuoristoniityillä ja kesantomailla.

## Tuntomerkit

Siiseliurokset ovat hieman kookkaampia kuin naaraat. Täysikasvuinen siiseli painaa 200-350 grammaa ja sen hoikkarakenteisen ruumiin pituus on noin 20 cm. Siiselin häntä on 4-8 cm mittainen. Siiselin pää muistuttaa oravan päätä, mutta sen korvat ovat melko lyhyet.

## Ravinto

Siiselin ravinto koostuu lähinnä kasvikunnan tuotteista, mutta eläinperäinenkin ravinto kelpaa.

## Lisääntyminen

Siiselinaaraan tiineys kestää 25 vuorokautta, minkä jälkeen se synnyttää 6-8 poikasta. Syntyminen tapahtuu keväällä ja poikaset itsenäistyvät parin kuukauden kuluttua.

## Uhanalaisuus

Lajia pidetään erittäin uhanalaisena.

## Lähteet
Vuoden 1101 ristiretki

**Vuoden 1101 ristiretki** tarkoittaa vuonna 1101 tapahtunutta ristiretkien sarjaa. 

Vaikka ensimmäinen ristiretki oli menestys, oltiin samalla huolestuneita ristiretken vaikutusten turvaamisesta. Esimerkiksi paavi Urbanus II:n seuraaja Paschalis II edusti tätä mielipidettä. Ajatus valloitusten säilyttämisestä johti siihen, että ensimmäiseen ristiretkeen aikanaan sitoutuneita, mutta myöhemmin kieltäytyneitä ylimyksiä ja alettiin painostaa lähtemään uudelle ristiretkelle. Samalla katsottiin, että jotkut ristiretkeläiset olivat palanneet sodasta liian nopeasti, jolloin heitäkin vaadittiin palaamaan Lähi-itään. 

Painostus johti siihen, että joukko huonosti organisoituja joukkoja lähti käymään sotaa Lähi-idässä. Seurauksia huonosti organisoitujen joukkojen lähettämisestä olivat useat lähes täydelliset tappiot, joita ristiretkeläiset kokivat taistellessaan pyhällä maalla. Vuoden 1101 ristiretkeen osallistui myös hyvin organisoituja joukkoja, kuten kreivi Guillaume de Neversin johtama armeija, joka kuitenkin murskattiin väijytyksessä. Taistellessaan vuoden 1101 ristiretkeläisiä vastaan turkkilaiset käyttivät uusia taistelutyylejä, joita he tulivat hyödyntämään myös myöhempien ristiretkien aikana.   

## Lähteet
Goncourt-palkinto

**Goncourt-palkinto** () on ranskalainen kirjallisuuspalkinto, joka myönnetään vuoden parhaan ja omaperäisimmän proosateoksen kirjoittajalle.

Menestyvä kirjailija, kriitikko ja kustantaja Edmond de Goncourt testamenttasi koko omaisuutensa Académie Goncourt -säätiölle. Hänen veljensä ja työtoverinsa Jules Alfred Huot de Goncourtin (1830–1870) kunniaksi Académie on myöntänyt Goncourt-palkinnon joka joulukuussa vuodesta 1903. Palkinnon saajan valitsee lautakunta, joka kokoontuu *Drouant*-nimiseen ravintolaan tekemään ratkaisua. Vaikka palkinto on arvoltaan nimellinen, kymmenen euroa, se tuo mainetta ja lisää teosten myyntiä. 

Palkinto voidaan myöntää kirjailijalle vain kerran, ja näin on tapahtunut yhtä poikkeusta lukuun ottamatta. Romain Gary sai sen 1956 teoksestaan *Les racines du ciel* ja uudestaan kirjailijanimellä Émile Ajar vuonna 1975 teoksesta *La vie devant soi*.

Palkittuja ovat muiden muassa Marcel Proust, Jean Fayard, Simone de Beauvoir, Georges Duhamel, Alphonse de Châteaubriant, Antonine Maillet ja Marguerite Duras.

Joskus palkintoratkaisut ovat olleet ristiriitaisia, ja tunnetuin tapaus oli palkinnon myöntäminen Marcel Proustille vuonna 1919. Päätös herätti närkästystä, sillä julkisuudessa monet esittivät, että se olisi pitänyt myöntää Roland Dorgelèsille teoksesta *Les Croix de bois*, joka käsittelee ensimmäistä maailmansotaa.

Vuonna 1932 Célinen jättäminen ilman palkintoa herätti myös ristiriitaisia ajatuksia, ja äänestys oli aikanaan Eugène Saccomanon 1992 ilmestyneen teoksen *Goncourt 32* taustalla. Julien Gracq kieltäytyi vuonna 1951 vastaanottamasta palkintoa.

Vuonna 1987 perustettiin Prix Goncourt des Lycéens Académie Goncourtin, Ranskan opetusministeriön ja FNAC:n yhteistyöelimeksi.

## Palkitut

## Lähteet
Singaporensalmi

**Singaporensalmi** (, , , ) on salmi ja merkittävä laivareitti Singaporen saaren etelärannikon ja Indonesialle kuuluvien Riausaarten välissä. Salmi yhdistää Malakansalmen Etelä-Kiinan mereen. Salmi on noin 105 kilometriä pitkä ja 16 kilometriä leveä.

## Lähteet
Emil Nolde

**Emil Nolde** (alkuaan *Emil Hansen*, 7. elokuuta 1867 – 13. huhtikuuta 1956) oli saksalainen taidemaalari.

Nolde opiskeli puukuvanveistoa Flensburgissa vuosina 1884–1888 ja toimi sen jälkeen muun muassa piirustuksenopettajana Saint-Gallin taideteollisessa koulussa Sveitsissä. Hänen ensimmäiset maalauksensa valmistuivat vuonna 1896 ja vuonna 1902 hän alkoi käyttää sukunimeä Nolde kotikaupunkinsa mukaan.

Nolde sai taiteeseensa vaikutteita Vincent van Goghilta, ja hän kuului vuosina 1906–1907 ekspressionistiseen Die Brücke -ryhmään. Jäsenyys ryhmässä jäi lyhytaikaiseksi, sillä Nolde työskenteli mieluiten itsenäisesti. Parhaiten hän viihtyi kotiseudullaan eteläisessä Jyllannissa.

Vuodesta 1908 lähtien Nolde alkoi käyttää töissään sekoittamattomia voimakkaita värejä, joita hän levitti paksuina kerroksina kankaalle. Näin hän loi omaperäisen tyylin, joka edustaa saksalaista ekspressionismia intensiivisimmillään. Hänen aiheinaan olivat muun muassa Jyllannin niemimaan laakeat rannikkomaisemat, kukka-asetelmat ja Raamatun tapahtumat. 

Nolde oli kiinnostunut alkuperäiskansojen taiteesta ja teki vuosina 1913–1914 matkan Uuteen-Guineaan. Monissa hänen teoksissaan vallitsee primitiivisen mystinen tunnelma. Sitä tukee rehevien värien ja värivastakohtien käyttö. Yleensä Nolde maalasi suurpiirteisesti tyylitellen, mutta toisinaan hyvinkin pikkutarkasti.

Nolde liittyi Saksan kansallissosialistiseen työväenpuolueeseen jo varhain vuonna 1920. Hän koki taiteensa tuovan esiin saksalaisesta alitajunnasta kumpuavia germaanisia ja kansallisia arvoja. Samoin ajatteli Joseph Goebbels, joka tuki ekspressionisteja ja toivoi tyylisuunnan mahtuvan kansallissosialistisen taiteen piiriin. Kaikkea modernismia vihaavan Adolf Hitlerin pakottamana Goebbels joutui kuitenkin vaihtamaan kantaansa. Kansallissosialistisen puolueen tultua valtaan 1933 Nolden taide leimattiin rappiotaiteeksi, mikä oli hänelle suuri pettymys. Kansallissosialistit takavarikoivat noin tuhat Nolden työtä ja tuhosivat useita. Vuonna 1941 hänet asetettiin maalauskieltoon. Nolde kuitenkin rikkoi kieltoa salaa ja maalasi satoja pieniä vesiväritöitä.

Saksan liittokansleri Angela Merkel poistatti huhtikuussa 2019 työhuoneensa seinällä olleet kaksi Nolden maalausta. Ne lähetettiin Berliinin Hamburger Bahnhof -museon näyttelyyn, jossa esitellään Nolden tuotantoa. Näyttelystä käyvät ilmi Nolden antisemitistiset näkemykset.

## Lähteet

## Aiheesta muualla

* Emil Nolde -säätiö.
Andreas Erm

**Andreas Erm** (s. 12. maaliskuuta 1976, Berliini) on saksalainen kävelijä.

Erm käveli 1997 kävelyn maailmancupissa kolmanneksikymmenenneksi 20 kilometrin kävelyssä ajalla 1.21.05. Sydneyn olympialaisissa 2000 hän oli samalla matkalla viides ajalla 1.20.25. Vuonna 2003 hän voitti Saksan-mestaruuden 10&nbsp;000 metrin ratakävelyssä sekä MM-pronssia Pariisin MM-kisoissa 50 kilometrin kävelyssä ajalla 3.37.46. Seuraavana vuonna hän voitti Saksan sisäratojen mestaruuden 5&nbsp;000 metrin ratakävelyssä.

## Ennätykset
* 3&nbsp;000 metrin ratakävely: 11.11,20 (2001)
* 10&nbsp;000 metrin ratakävely: 38.51,51 (2004)
* 10 kilometrin kävely: 39.33 (2004)
* 20 kilometrin kävely: 1.18.42 (2000)
* 30 kilometrin kävely: 2.11.38 (2003)
* 35 kilometrin kävely: 2.32.54 (2003)
* 50 kilometrin kävely: 3.37.46 (2003)

## Lähteet
*
Pikes Peak

**Pikes Peak** on Kalliovuorilla Colorado Springsin kaupungin lähistöllä El Pason piirikunnassa Coloradon osavaltiossa sijaitseva 4&nbsp;302 metrin korkuinen vuori. Vuori on nimetty amerikkalaisen sotilaan ja tutkimusmatkailijan Zebulon Piken mukaan.

Erityisesti Pikes Peak on tunnettu vuosittaisesta Pikes Peak International Hill Climb -moottoriurheilutapahtumastaan. Vuorella sijaitsee myös eräs seudun suosituimmista hiihtokeskuksista. Aikoinaan Pikes Peakin lähistöltä kaivettiin kultaa.

Vuori on hyväksytty Yhdysvaltain sisäministeriön National Historic Landmark -maamerkkien luetteloon. 

## Historia
Ensimmäiset ei-intiaanit jotka löysivät Pikes Peakin olivat Zebulon Piken johtaman sotilasretkikunnan jäseniä. Pike yritti epäonnistuneesti kiivetä vuorelle vuonna 1806. Sittemmin Pike kirjoitti, ettei kukaan voisi koskaan saavuttaa vuoren huippua.

14 vuotta Piken retkikunnan jälkeen, kesällä 1820, juuri Vermontin Middlesbury Collegesta valmistunut Edwin James liittyi kasvitieteilijöiden retkikuntaan, jonka reitti kulki vuoren lähistöllä. James yhdessä kahden muun miehen kanssa erosi retkikunnasta ja kiipesi vuoren huipulle kahdessa päivässä. Samalla hän ensimmäisenä ihmisenä kuvasi *Aquilegia caerulean*, Coloradon osavaltion tunnuskukan. 

Vuonna 1858 lähistöltä löydettiin kultaa. Tämä aiheutti vuoren mukaan nimetyn kultaryntäyksen, vaikka todelliset kultaesiintymät olivat varsin kaukana itse vuoresta. Vasta vuonna 1893 löydettiin ikivanhasta tulivuoren kalderasta länsirinteeltä merkittävä kultaesiintymä, ja tästä seurasi, Alaskaa lukuun ottamatta, Yhdysvaltain viimeinen suuri kultaryntäys.

## Aiheesta muualla

* Geographic Names Information System Feature Detail Report: Pikes Peak
Caimin Douglas

**Caimin Douglas** (s. 11. toukokuuta 1977) on alankomaalainen pikajuoksija.

Douglas karsiutui Sydneyn olympialaisissa 2000 100 metrin juoksun alkuerissä ajalla 10,69. Seuraavana vuonna hän karsiutui Edmontonin MM-kisoissa 200 metrin juoksun toisissa alkuerissä ajalla 20,87. Pariisin MM-kisoissa 2003 hän oli mukana Alankomaiden joukkueessa, joka voitti 4 x 100 metrin viestijuoksussa MM-pronssia. Douglas voitti 2006 Alankomaiden mestaruuden 100 metrillä, mutta karsiutui Göteborgin EM-kisoissa 200 metrin toisissa alkuerissä.

## Ennätykset
* 100 metrin juoksu: 10,23 (2002)
* 200 metrin juoksu: 20,48 (2001)

## Lähteet

## Aiheesta muualla
* http://www.caimindouglas.com/
Maxim

**Maxim** tai **Maksim** voi tarkoittaa seuraavia:

* Maxim-konekivääri
* Maxim, kauppakeskus Kokkolassa

* Ohjelmaravintola Maxim, kuopiolainen ohjelmaravintola
* *[[Maxim (lehti)|Maxim]]*, kansainvälinen miestenlehti
* Maxim, energiajuoma
* Maxim, urheilujuoma

## Etu- ja sukunimet
* Maxim tai Maksim, miehen etunimi
* Alexandru Maxim (s.  1990), romanialainen jalkapalloilija
* Hiram Maxim (1840–1916), brittiläinen keksijä
* Hudson Maxim (1853–1927), yhdysvaltalainen keksijä ja kemisti
* Joey Maxim (oik. Giuseppe Antonio Berardinelli, 1922–2001), yhdysvaltalainen nyrkkeilijä.

## Musiikki
* Maxim, laulaja The Prodigy -yhtyeessä
* *[[Maxim (albumi)|Maxim]]*, Circlen albumi vuodelta 2011

## Elokuvateatterit
* Maxim, helsinkiläinen elokuvateatteri Kluuvikadulla

* Maxim, varkautelainen elokuvateatteri
* Maxim, kuopiolainen elokuvateatteri ohjelmaravintola Maximin yhteydessä

Aikaisemmat teatterit:

* Kino-Palatsi, helsinkiläinen elokuvateatteri Pohjoisesplanadilla vuosina 1911–1965, vuoteen 1919 asti nimellä Maxim
* BioRex Rovaniemi, rovaniemeläinen elokuvateatteri kauppakeskus Sampokeskuksessa, vuoteen 2014 asti nimellä Maxim 
* Bio Marilyn, hämeenlinnalainen elokuvateatteri 1960-luvulta vuoteen 2016 asti, vuoteen 2014 saakka nimellä Maxim 

## Teatterit
* Maxim, teatteri Tukholmassa
William Pfaff

**William Pfaff** (joulukuu 1928 Council Bluffs, Iowa – 30. huhtikuuta 2015 Pariisi, Ranska) oli yhdysvaltalainen kirjailija, joka kirjoitti kahdeksan teosta Yhdysvaltojen ulkopolitiikasta ja nykyhistoriasta. Hän kirjoitti kolumneja The International Herald Tribune -lehteen yli neljännesvuosisadan. Pfaff oli taustaltaan saksalais-englantilais-irlantilainen ja asui Pariisissa.

## Teokset

* The Irony of Manifest Destiny: The Tragedy of America’s Foreign Policy (2010)
* The Bullet’s Song: Romantic Violence and Utopia (2004)
* Fear, Anger and Failure: A Chronicle of the Bush’s Administration’s War against Terror from the Attacks of September 11, 2001 to Defeat in Baghdad (2004)
* Barbarian Sentiments: America in the New Century (2000) (a revision of Barbarian Sentiments: How the American Century Ends (1989))
* The Wrath of Nations: Civilization and the Furies of Nationalism (1993)

## Lähteet

## Aiheesta muualla
* williampfaff.com
Vastuuvapaus

**Vastuuvapaus** on Suomen yhteisölainsäädännössä määritelty päätös, jolla yhteisö luopuu mahdollisista korvausvaatimuksista hallituksen jäseniä tai muita yhtiön toimielimen jäseniä tai muita vastuullisia kohtaan. Vastuuvapaus myönnetään yleensä  yhteydessä, ja ennen vastuuvapauden myöntämistä luetaan tilintarkastajien lausunto aiheesta.

Vastuuvapaus voidaan jättää myöntämättä, jos esimerkiksi joku hallituksen jäsen on toimillaan aiheuttanut suurta vahinkoa yhteisölle. Vastuuvapauden myöntämättä jättämisestä ei sinänsä seuraa vielä mitään sanktioita, mutta se antaa mahdollisuuden yhteisölle myöhemmin haastaa hallitus tai sen yksittäisiä jäseniä oikeuteen toimistaan.

Yksi yleisimmistä syistä vastuuvapauden myöntämättä jättämiselle yhdistyksissä on, että tilinpäätöstä ei ole saatu valmiiksi määräaikaan mennessä. Tällöin yleensä järjestetään myöhemmin uusi yhdistyksen kokous, jossa tilinpäätös hyväksytään ja vastuuvapaus myönnetään.

Yhteisöjä, joissa vastuuvapaus myönnetään, ovat mm. asunto-osakeyhtiöt, kunnat sekä rekisteröidyt yhdistykset.

## Lähteet

## Aiheesta muualla
* Vastuuvapauden myöntämisestä asunto-osakeyhtiöissä
Never Say Die (täsmennyssivu)

**Never Say Die** voi tarkoittaa:
* *[[Never Say Die!]]* Black Sabbathin albumi vuodelta 1978
* ”Never Say Die”, Black Sabbathin kappale vuodelta 1978
* ”Never Say Die”, The 69 Eyesin kappale vuonna 2007 ilmestyneeltä albumilta *[[Angels (albumi)|Angels]]*
* ”Never Say Die”, Europen kappale vuonna 1988 ilmestyneeltä albumilta *[[Out of This World]]*
* ”Never Say Die”, country-laulaja Waylon Jenningsin kappale
Adamauan massiivi

**Adamauan massiivi** tai **Andamauan tasanko** () on pohjoisessa ja keskisessä Afrikassa, pääosin Kamerunin keskiosassa sijaitseva osaksi vulkaanisten kivilajien peittämä ylänköalue. Korkeimmillaan se kohoaa 2&nbsp;650 metriä merenpinnan tason yläpuolelle. Alue on noin 150–350 kilometrin levyinen ja jakaa maan kahteen osaan. Se on myös useimpien Kamerunin jokien (muun muassa Benue) alkulähde. 

Bauksiitin louhinta alueella aloitettiin 1976–1977, lisäksi on löydetty tinaesiintymiä. Tiheämetsäisten laaksojen välisillä laidunalueella elää lukuisia pääasiassa fulbeheimoon kuuluvia perheitä seebulaumoineen. Alue on nimetty Modibbo Adaman, fulbeheimon emiraatin perustajan, mukaan.

## Lähteet
*
* Adamawa Plateau." Encyclopædia Britannica. 2007. Encyclopædia Britannica Online. 9 Sept. 2007 

### Viitteet
Mark Boswell

**Mark Boswell** (s. 28. heinäkuuta 1977 Mendeville, Jamaika) on kanadalainen korkeushyppääjä.

Boswell kasvoi Jamaikalla ja kokeili lapsuudessaan kaikkia yleisurheilulajeja. Hän voitti alle 20-vuotiaiden maailmanmestaruuden vuonna 1996. Ateenan MM-kisoissa 1997 hän karsiutui hypättyään 223&nbsp;cm, mutta voitti kaksi vuotta myöhemmin Sevillan MM-kisoissa MM-hopeaa tuloksella 235&nbsp;cm. Sydneyn olympialaisissa 2000 hän oli kuudes. Vuonna 2001 hän hyppäsi Lissabonin sisäratojen MM-kisoissa kahdenneksitoista ja Edmontonin ulkoratojen MM-kisoissa kuudenneksi. Seuraavana vuonna hän voitti Kansainyhteisön kisat ja sijoittui kauden lopussa GP-finaalissa viidenneksi ja yleisurheilun maailmancupissa toiseksi.

Boswell oli Birminghamin sisäratojen MM-kisoissa 2003 viides. Myöhemmin samana vuonna hän voitti Pariisin ulkoratojen MM-kisoissa MM-pronssia ja sijoittui  seitsemänneksi. Seuraavana vuonna hän hyppäsi Ateenan olympialaisissa seitsemänneksi ja  kolmanneksi. Helsingin MM-kisoissa 2005 hän oli neljäs. Boswell voitti Melbournen kansainyhteisön kisat 2006.

## Henkilökohtaiset ennätykset
* Korkeushyppy (ulkoradat): 235 (1999, 2000, 2002)
* Korkeushyppy (sisäradat): 233 (2000, 2002)

## Lähteet
*
Seebu

**Seebu** eli **ryhähärkä** (*Bos taurus indicus*) on pääasiassa Etelä-Aasiassa sekä Itä- ja Etelä-Afrikassa kotieläimenä kasvatettava naudan alalaji.

Muiden nautojen (*taurus*) tapaan seebu on kesytetty alkuhärästä. Seebu on toisaalta mahdollisesti kesytetty erikseen alkuhärän intialaisesta alalajista, kun taas esimerkiksi eurooppalainen nauta on peräisin eurooppalaisesta alalajista. Seebu itsessään voidaan jakaa useisiin eri rotuihin.

Seebu voi risteytyä muiden  nautojen (*Bos*), kuten jakkien, bantengien ja gaurien kanssa. Sen sijaan risteytyminen kaukaisempien nautojen (*Bovinae*) kuten vesipuhvelien kanssa ei onnistu.

Tyypillinen täysikasvuinen seebu painaa 150–200&nbsp;kg ja on säkäkorkeudeltaan 86–106&nbsp;cm. Se on kooltaan siis pienempi kuin monet muut *taurus*-naudat. Urokset ovat hieman naaraita kookkaampia. Yksi seebulle tyypillinen piirre on kyttyrä hartioiden yläpuolella. Kyttyrä on joskus suurempi uroksilla kuin naarailla. Muita yleisiä piirteitä ovat hieman roikkuvat korvat, suurehko helluvainen ja kapea häntä. Uroksilla ja naarailla on sarvet, joskin jotkut seebutyypit ovat kokonaan sarvettomia.

Seebut eivät lisäänny aivan yhtä usein kuin jotkin muut naudat. Tiineys kestää verrattain pitkään, noin 295 päivää, ja vasikoita on kerrallaan yksi. Sukukypsyys saavutetaan 6–24 kuukauden iässä naarailla ja 16–17 kuukauden iässä uroksilla. Lehmä tuottaa joihinkin nautoihin verrattuna vähemmän maitoa.

Hinduille seebu on pyhä lehmä.

## Lähteet
* 

### Viitteet